Rakečanska ewangelska srjedźna šula wobsteji dźesać lět
Markus Henninger je nawoda Rakečanskeje Pawołskeje šule. Pochadźacy z Kamjeneje chodźeše wón w Rakecach do šule a studowaše w Dortmundźe wučerstwo. Nawróćiwši so do Sakskeje skutkowaše najprjedy w Budyšinje a Malešecach. Wot wšeho spočatka je wón z projektom Pawołska šula zwjazany a ju wot jeje druheho lěta wobstaća nawjeduje. Lětsa swjeći ewangelska srjedźna šula w swobodnym nošerstwje dźesatu róčnicu wobstaća. Měrćin Weclich je so z Markusom Henningerom rozmołwjał.
Kajka je struktura Pawołskeje šule?
M. Henninger: Mamy kóžde lěto wjace hač 150 šulerjow wot 5. do 10. lětnika. Tež jako swobodna šula poskićamy realne a hłowne zakónčenje. Smy jednočarowe kubłanišćo ze šěsć rjadownjemi. 15 wučerjow pola nas skutkuje, zdźěla połnje, zdźěla jenož někotre hodźiny, hdyž su w druhich šulach zasadźeni. Přisłušamy Ewangelskemu šulskemu towarstwu Budyskeho wokrjesa.
Zwotkel šulerjo pochadźeja?
szl_Latn szl_Latn szl_Latn szl_Latn est_Latn